அதனைத் தொடர்ந்து இரணியனுக்கும் பகவான் ஸ்ரீநரசிம்மருக்கும் இடையே யுத்தம் ஆரம்பித்தது. இறுதியில் ஸ்ரீநரசிம்மர் இரணியனை அவன் மாளிகையின் நுழைவாயிலுக்கு இழுத்துச் சென்று, தனது மடியில் அவனைக் கிடத்தி, தனது கூரிய நகங்களால் அவனது மார்பைக் கிழித்துக் கொன்றார். அப்போது சூரியன் பகலும் இன்றி இரவும் இன்றி அந்திசாயும் நேரத்தில் இருந்தது. இவ்வாறு, இரணியன் தன் வரத்தின்படியே ஸ்ரீ நரசிம்மரால் கொல்லப்பட்டான்.